Diari Oficial de la Generalitat Valenciana


Sumari del DOGV 7676, del 11-12-2015 (2015/9695)

Convocatòria d'ajuda econòmica destinada a la producció de tres projectes inèdits, l'organització d'una exposició itinerant per les tres províncies de la Comunitat Valenciana i la publicació d'un catàleg per la commemoració del cinqué centenari del Bosco.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7676

Data del DOGV
:   11-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9695


Data del document
:   15-11-2015

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * ajuda pública

Convocatòria d'ajuda econòmica destinada a la producció de tres projectes inèdits, l'organització d'una exposició itinerant per les tres províncies de la Comunitat Valenciana i la publicació d'un catàleg per la commemoració del cinqué centenari del Bosco. [2015/9695]  
Projecte 3-CMCV  
1. Objecte  
L'objectiu d'aquest programa des de la seua creació el 2013 és la promoció i difusió de la creació artística per mitjà de la concessió d'una ajuda econòmica destinada a la producció de tres projectes inèdits, l'organització d'una exposició itinerant per les tres províncies de la Comunitat Valenciana i la publicació d'un catàleg.  
El tema proposat per a la convocatòria de 2016 gira a l'entorn dels pecats capitals, amb la intenció de contribuir a la commemoració del cinqué centenari del Bosco (1450-1516) i d'una de les obres més emblemàtiques que se li atribueixen.  
2. Beneficiaris  
Poden optar a la convocatòria persones físiques, majors d'edat, a títol individual o bé agrupades en col·lectius, que desenvolupen la seua activitat artística a la Comunitat Valenciana, amb una experiència demostrable en el camp de les arts plàstiques almenys de tres anys.  
3. Dotació econòmica  
Tres ajudes de 5.000 euros a cadascuna de les produccions. Els costos derivats de l'organització de l'exposició i de l'exhibició per les tres províncies de la Comunitat Valenciana per un període màxim de dos anys, així com l'edició del catàleg i difusió, aniran a càrrec del Consorci de Museus de la Comunitat Valenciana (CMCV). Partida pressupostària assignada (214-102.60).  
4. Documentació, presentació i termini de lliurament  
Fotocòpia del DNI de la persona que presenta el projecte.  
Dades personals de la persona de contacte: nom i cognoms, adreça habitual, correu electrònic i telèfon.  
Curriculum vitae de l'artista, incloent-hi documentació gràfica dels dos últims treballs realitzats (no s'acceptaran originals, ni documentació adjunta com a catàlegs, fullets, obres originals, etc.).  
Títol i memòria explicativa del projecte, amb un màxim de cent paraules.  
Esbossos del projecte, un màxim de sis.  
Desenvolupament cronològic del procés de producció i necessitats tècniques d'aquest (un màxim de 1.500 paraules).  
Llista d'altres necessitats per al muntatge i exhibició.  
Pressupost desglossat de la producció.  
Declaració responsable que l'obra és inèdita.  
Per qüestions d'organització i valoració, aquest material ha de presentar-se en grandària DIN A-4, i ha d'ocupar un màxim de 20 fulls. Es desestimarà tota sol·licitud que no s'ajuste a la norma. En el cas de projectes audiovisuals, l'artista podrà aportar un DVD acompanyant el dossier.  
El termini de presentació dels projectes s'obrirà l'endemà de la publicació en el Diari Oficial de la Comunitat Valenciana i finalitzarà als tres mesos d'aquesta. Al tancament de l'esmentat termini no s'admetrà cap sol·licitud excepte aquelles el segell postal de les quals n'acredite l'enviament dins del termini.  
Els sol·licitants tindran 10 dies naturals després de finalitzar el termini a fi d'esmenar-ne la documentació.  
Un mateix sol·licitant podrà presentar únicament una sola proposta.  
Els projectes es podran presentar a la seu del CMCV, al Centre del Carme, en horari de dimarts a divendres de 11.00 a 14.00 hores o per mitjà de missatgeria o correu postal a nom de:  
Consorci de Museus de la Comunitat Valenciana  
a/a Registre General del CMCV - Convocatòria P3 CMCV  
Centre del Carme  
Carrer Museu, número 2  
46108 València.  
5. Criteris d'avaluació  
 Coherència amb el tema proposat i capacitat de desenvolupament d'aquest.  
 Connexió del projecte amb els corrents actuals de creació contemporània.  
 Capacitat d'innovació.  
 Viabilitat del projecte basant-se en l'adaptabilitat a diferents espais expositius (Alacant, Castelló i València,) i l'optimització dels recursos econòmics i materials, tenint en compte les itineràncies assenyalades en la convocatòria  
Trajectòria del sol·licitant (premis, beques o ajudes, participació en exposicions individuals i col·lectives, formació acadèmica, formació complementària).  
En el cas que els projectes no s'adapten als criteris establits, la comissió encarregada de la selecció podrà deixar la convocatòria deserta.  
6. Resolució  
L'òrgan competent per a la instrucció del procediment és el CMCV al qual li correspon realitzar les actuacions necessàries per a la comprovació de les dades. Per a la valoració i selecció de les sol·licituds presentades es constituirà una comissió d'avaluació integrada per:  
?President de la comissió executiva del Consorci de Museus de la Comunitat Valenciana o la persona que designe.  
?El gerent del Consorci de Museus de la Comunitat Valenciana.  
?Dos professionals de reconegut prestigi en el camp de les arts plàstiques.  
?Dos tècnics del Departament d'Exposicions del Consorci de Museus de la Comunitat Valenciana, que assessoraran sobre la viabilitat dels projectes  
La notificació dels tres projectes seleccionats, més dos projectes que quedaran en reserva en el cas que algun dels tres primers seleccionats renunciara, es realitzarà per mitjà de la publicació en el Butlletí Oficial de la Província, al tauler d'anuncis del CMCV i en la pàgina web www.consorciomuseos.gva.es, així com a través de la comunicació directa als seleccionats.  
Contra la decisió podrà interposar-se, de conformitat amb el que estableixen els articles 52.1 de la Llei 7/1985, de 2 d'abril, de Bases de Règim Local, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un recurs potestatiu de reposició en el termini d'un mes a comptar des de l'endemà a la notificació/publicació davant del mateix òrgan que va dictar l'acte. Així mateix, podrà interposar-se qualsevol altre recurs que es considere convenient.  
7. Pagament de les ajudes  
El pagament als beneficiaris de les ajudes s'efectuarà per mitjà de transferència bancària, a l'efecte del qual hauran de presentar certificats d'estar al corrent de les seues obligacions tributàries i davant de la Seguretat Social; un 70 per cent en el moment de la concessió i un 30 per cent en finalitzar l'última exposició.  
8. Termini d'execució  
El termini d'execució serà el comprés des del moment de la comunicació de la concessió de l'ajuda (publicació en el BOP) fins a quatre mesos després.  
L'equip tècnic del CMCV serà l'encarregat de prestar el seu suport en les tasques de coordinació, així com d'avaluar, supervisar i realitzar el seguiment del desenvolupament dels projectes.  
9. Obligacions dels beneficiaris  
- Comunicar per escrit, en un termini no superior a 15 dies des de la publicació de la resolució, l'acceptació de l'ajuda i les seues condicions. En cas que no siga així, perdran la condició de seleccionats.  
- Destinar l'ajuda del projecte a la seua realització i justificar-ho documentalment.  
- Deixar constància de ser beneficiari en publicacions, pàgines web o altres suports per mitjà de la formula «aquesta obra/projecte ha sigut produït amb el suport del CMCV».  
?Sol·licitar autorització per a modificar el projecte i motivar les raons que porten a això.  
?Sotmetre's al control financer i complir obligacions tributàries establides per llei.  
?El beneficiari de l'ajuda adquireix el compromís de complir amb els terminis establits.  
?Reintegrament de l'ajuda en cas d'incompliment.  
10. Prerrogatives del CMCV  
?Les obres seran propietat dels autors, però l'entitat es reserva el dret de reproducció o utilització per a fins de comunicació o promocionals.  
?El CMCV podrà sol·licitar informació sobre el desenvolupament del projecte durant la seua fase de producció.  
?El CMCV es reserva el dret a prorrogar el període d'exposició durant un any més.  
11. Justificació de l'ajuda a la producció  
Els beneficiaris presentaran al CMCV una memòria econòmica en què s'inclouran els justificants de despesa almenys del 70 per cent de l'ajuda econòmica total d'acord amb la fitxa que s'adjunta on s'enumeren les despeses elegibles.  
Aquesta memòria haurà de presentar-se dins dels dos mesos següents a la data de finalització del termini d'execució.  
12. Devolució de la documentació presentada  
Els projectes que no resulten seleccionats podran recollir-se en la seu del CMCV en el termini de dos mesos després de la publicació de la resolució. Transcorregut aquest termini es destruiran els projectes que no hagen sigut retirats.  
13. Devolució de les obres de l'exposició  
Les obres seran tornades als autors una vegada haja finalitzat el període d'exposició.  
  
València, 15 de novembre de 2015.- El gerent: Felipe Vicente Garín Llombart.